PATVIRTINTA

 Plungės lopšelio-darželio „Nykštukas”

 direktoriaus 2021 m. sausio 29 d.

 įsakymu Nr. V1-12

**PLUNGĖS LOPŠELIS-DARŽELIS „NYKŠTUKAS“**

**KŪRYBINIS PROJEKTAS**

**„LIETUVA!..“**

**NUOSTATAI**

 **1. BENDROSIOS NUOSTATOS**

1.1. Plungės lopšelio-darželio ikimokyklinio ir priešmokyklinio amžiaus vaikų virtualios kūrybinių darbų parodos nuotraukų projekto „Lietuva!..“ nuostatai reglamentuoja projekto tikslą ir uždavinius, dalyvius, organizavimo tvarką, terminus.

1.2. Virtualinį ikimokyklinio ir priešmokyklinio amžiaus vaikų kūrybinių darbų projektą „Lietuva!..“ organizuoja Plungės lopšelis-darželis „Nykštukas“. Projekto koordinatorė – direktorės pavaduotoja ugdymui Aušra Vengalienė. Projekto iniciatorė ikimokyklinio ugdymo vyr. mokytoja Jūratė Arlauskienė.

1.3. Projekto trukmė nuo 2021 m. vasario 5 d. iki 2021 m. vasario 15 d..

#  2. TIKSLAS

2.1**.** Stiprinti pedagogų, tėvų ir vaikų pilietinę-tautinę savimonę, puoselėti ir išsaugoti etnines vertybes.

 **3. UŽDAVINIAI**

3.1. Sudaryti sąlygas vaikų meninei saviraiškai ir norui kurti, skatinti teigiamas emocijas.

3.2. Plėtoti meninius gebėjimus, ugdyti vaikų vaizduotę ir pasitikėjimą savimi.

3.3. Skatinti ir puoselėti socialinę partnerystę.

 **4. DALYVIAI**

4. Parodoje „Lietuva!..“ kviečiami dalyvauti ikimokyklinio ir priešmokyklinio amžiaus vaikai, pedagogai, tėvai.

 **5. DALYVAVIMO SĄLYGOS**

5.1. Pedagogams, tėvams su vaikais nusprendus dalyvauti vaikų kūrybinių darbų parodoje „Lietuva!..“, nufotografuotus kūrybinius darbelius siunčia į el. dienyną „Mūsų darželis“ – vidinę žinutę Aušrai Vengalienei nuo 2021-02-05 d. iki 2021-02-15 d..

5.2. Parodos dalyviai, kurdami darbelius, pasirenka įvairias kūrimo priemones bei technikas.

5.3. Autorius, pateikdamas nuotrauką parodai, nurodo grupės pavadinimą, ugdytinio vardą ir pavardę („Times New Roman“ 12 šriftu).

5.4. Kilus klausimams, informacija teikiama telefonu +37061612406 (ikimokyklinio ugdymo mokytoja Jūratė Arlauskienė).

 **6. BAIGIAMOSIOS NUOSTATOS**

6.1. Dalyvavimas projekte reiškia dalyvių sutikimą, kad kūrybiniai darbai būtų fotografuojami nepažeidžiant bendrojo duomenų apsaugos reglamento nuostatų ir talpinami organizatorių internetinėje svetainėje bei socialinio tinklo Plungės lopšelio-darželio „Nykštukas“ Facebook grupėje.

6.2. Pasibaigus kūrybiniam projektui „Lietuva!..“, dalyviams bus įteikti padėkos raštai.

6.3. Organizatoriai pasilieka teisę koreguoti projekto nuostatus.